ฟันข้างฟันกระต่ายผมโยกครับ เหงือกร่นด้วย แล้วมีอาการปวดทั้งเหงือกและฟัน ฟันปวดจี๊ดๆที่รากฟันด้วยครับ แบบนี้เป็นอะไรหรือครับ แล้วต้องรักษาอย่างไร
สวัสดีค่ะ ปวดฟันเป็นอาการปวดที่เกิดขึ้นบริเวณฟัน โดยอาจมีจุดเริ่มต้นการปวดจากภายในฟันหรือที่เหงือกและโครงสร้างกระดูกฟันรอบ ๆ มักรู้สึกปวดอย่างต่อเนื่องหรือปวดเป็นระยะ ๆ ไม่หาย สาเหตุที่พบได้บ่อยคือการมีฟันผุ ฟันคุด เหงือกอักเสบ หรือติดเชื้อจากการรักษาสุขอนามัยช่องปากไม่ดี ทั้งนี้การดื่มเครื่องดื่มเย็น ๆ หรือแรงกดของฟันขณะเคี้ยวอาหารยังอาจเป็นปัจจัยกระตุ้นให้มีอาการปวดได้จากอาการที่กล่าวมาอาจเกิดจากฟันที่โยก หรือเหงือกรอบๆที่อักเสบที่ทำให้ปวดฟันแนะนำสังเกตอาการค่ะ หากปวดมากไม่ทุเลา ร่วมกับสังเกตอาการอื่นๆเช่นลักษณะการปวดว่าปวดต่อเนื่องกันทั้งวันหรือไม่ หรือปวดแค่เฉพาะช่วงที่จะต้องบดเคี้ยวอาหาร มีเลือดออกที่ในช่องปากหรือเหงือกร่วมด้วยหรือเปล่า บวมมากหรือไม่ มีไข้ ปวดหู ปวดศีรษะ มีของเหลวกลิ่นเหม็นไหลออกมาหรือเปล่า หากมีอาการเหล่านี้ ควรรีบไปพบทันตแพทย์การดูแลตัวเองเบื้องต้น ไม่ควรไปจับหรือขยับฟันที่โยกเองบ่อยๆ รับประทานยาแก้ปวดพาราเซตามอล หรือยาแก้อักเสบที่ไม่ใช่สเตียรอยด์ ใช้น้ำเกลือกลั้วปาก ประคบเย็นเพื่อลดบวมลดปวด แปรงฟัน 2 ครั้งเช้าเย็น